સ્વામિનારાયણ સંપ્રદાયના ક્રાંતિકારી સંત શ્રી મુક્તજીવન સ્વામી બાપા કહે છે કે, પ્રગટ ભગવાનનું નામ લેવાથી જે ફળ મળે છે. તે કોઈ સાધનોથી મળતું નથી. હરિજ્ઞાનામૃત કાવ્યમાં માટે જ કહ્યું છે કે, શુભમાં શુભ એવા કલ્યાણકારી સ્વામિનારાયણ મંત્રનો જાપ કરો અને તે નામ પણ નામીને સહિત લેવું એટલે કે ભગવાનની સ્મૃતિએ સહિત મંત્રજાપ કરવો. મોઢામાં મંત્ર જાપ ચાલો હોય અને મન બીજે ભટકતું હોય તો તે યથાર્થ ફળને આપનારું થતું નથી. જ્યારે નામ સ્મરણ કરવું ત્યારે ભગવાનના સ્વરૂપમાં ઓતપ્રોત થઈ ભગવાનની મૂર્તિમાં રહી તેમનું ધ્યાન કરતાં કરતાં સ્મરણ કરું તો આધ્યાત્મિક. આધિભૌતિક અને આધિદૈવિક એ ત્રણે તાપની નિવૃત્તિ થઈ જાય છે અને અત્યંત સુખ શાંતિ મળે છે.